સુપ્રીમ કોર્ટનો આ આદેશ એવા સમયે આવ્યો છે જ્યારે રક્ષા મંત્રી નિર્મલા સિતારમન ત્રણ દિવસની ફ્રાંસ મુલાકાત માટે આજે રાત્રે રવાના થશે. તેમની આ યાત્રા ફ્રાન્સની કંપની દસોલ્ટ એવિયેશન પાસેથી 36 યુદ્ધ વિમાનની ખરીદી માટે થઈ રહેલા વિવાદ વચ્ચે યોજાઈ રહી છે. સૂત્રોના જણાવ્યા મુજબ સિતારમન તેમના સમોવડા એવા ફ્રાન્સના ફ્લોરેન્સ પાર્લીને મળીને બન્ને દેશો વચ્ચે ટેક્નિકલ સંબંધો વધુ ગાઢ બનાવા ચર્ચા કરી શકે છે તેમજ પરસ્પર હિત તેમજ ક્ષેત્રિય અને વૈશ્વિક મુદ્દે ચર્ચા કરશે.